**REKOMENDACINIAI REIKALAVIMAI PASLAUGŲ TEIKĖJŲ KVALIFIKACIJAI**

1. Rekomendaciniai reikalavimai paslaugų teikėjų kvalifikacijai (toliau – Kvalifikacijos reikalavimai) skirti padėti projektų, kurių įgyvendinimo metu kuriamos elektroninės paslaugos ir informacinių technologijų spendimai, vykdytojams, vykdantiems viešuosius pirkimus techninės priežiūros paslaugoms įsigyti, nustatyti kvalifikacinius reikalavimus techninės priežiūros paslaugų teikėjams.

2. Nustatant kvalifikacijos reikalavimus techninės priežiūros paslaugų teikėjų (toliau – teikėjas) kvalifikacijai rekomenduojama vadovautis Lietuvos Respublikos viešųjų pirkimų įstatymo, Viešųjų pirkimų tarnybos patvirtintos tiekėjo kvalifikacijos reikalavimų nustatymo metodikos ir šių Rekomendacijų nuostatomis.

3. Rekomenduotini finansinio ir ekonominio pajėgumo reikalavimai teikėjo kvalifikacijai:

|  |  |  |
| --- | --- | --- |
| **Eil.**  **Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 3.1. | Teikėjo vidutinės metinės visos veiklos pajamos per paskutinius 3 (trejus) finansinius metus, o jeigu teikėjas įregistruotas ar veiklą atitinkamoje srityje pradėjo vėliau – nuo jo įregistravimo dienos1. | Teikėjo paskutinių 3 (trejų) finansinių metų finansinių ataskaitų rinkinys su auditoriaus išvada (tais atvejais, kai auditas atliktas) ar jo ištrauka , jeigu šalies, kurioje registruotas teikėjas, įstatymuose reikalaujama skelbti metinį finansinių ataskaitų rinkinį. Jei finansinės atskaitomybės dokumentai dar nepateikti VĮ „Registrų centras“, teikiami prašomą informaciją nurodantys dokumentai (pažymos, išrašai ar kt.), patvirtinti subjektų, atsakingų už teikėjo finansinę atskaitomybę. |

4. Rekomenduotini techninio ir profesinio pajėgumo reikalavimai teikėjo kvalifikacijai:

|  |  |  |
| --- | --- | --- |
| **Eil.**  **Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 4.1. | Rekomenduojama, kad teikėjas per paskutinius 3 (trejus) metus arba per laiką nuo teikėjo įregistravimo dienos (jeigu teikėjas vykdė veiklą mažiau nei 3 (trejus) metus), turi būti įvykdęs arba vykdytų:  a) bent 1 (vieną) informacinės sistemos kūrimo ar modernizavimo techninės priežiūros sutartį.  [*jeigu įsigyjamos veiklos modelio parengimo paslaugos*]  b) bent 1 (vieną) informacinės sistemos kūrimo ar modernizavimo veiklos modelio parengimo sutartį.  [*jeigu įsigyjamos pirkimo techninės specifikacijos parengimo paslaugos*]  c) bent 1 (vieną) informacinės sistemos kūrimo ar modernizavimo pirkimo techninės specifikacijos parengimo sutartį.  [*jeigu įsigyjamos įsilaužimo testavimo paslaugos*]  d) bent 1 (vieną) informacinės sistemos kūrimo ar modernizavimo įsilaužimo testavimo sutartį. | Teikėjo vadovo patvirtintas pagrindinių per paskutinius 3 (trejus) metus įvykdytų arba vykdomų sutarčių sąrašas, kuriame kiekvienai sutarčiai rekomenduojama nurodyti:  a) užsakovą (įmonės/įstaigos/organizacijos pavadinimas, adresas, telefonas, kontaktinis asmuo);  a) sutarties vertę;  b) projekto pavadinimą, vertę;  c) sutarties įvykdymo laikotarpį;  d) trumpą suteiktų paslaugų aprašymą;  e) paslaugų gavėjo pažymą apie suteiktas paslaugas ir jų apimtis arba lygiavertį dokumentą. |

5. Jeigu techninės priežiūros paslaugos apima ir įsilaužimo testavimo paslaugas, rekomenduojama nustatyti kokybės vadybos sistemos standartų reikalavimus teikėjo kvalifikacijai įvertinti:

|  |  |  |
| --- | --- | --- |
| **Eil.**  **Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 5.1. | Teikėjas yra įdiegęs ir dirbantis pagal informacijos saugumo vadybos sistemos ISO 27001 standartų reikalavimus arba lygiavertės informacijos saugumo vadybos sistemos reikalavimus. | Pateikti galiojančio sertifikato arba lygiaverčių dokumentų kopijas, patvirtintas teikėjo vadovo parašu. Perkančioji organizacija taip pat priima ir kitus teikėjų lygiaverčių informacijos saugumo vadybos priemonių užtikrinimo įrodymus, pavyzdžiui, teikėjo parengtus taikomųjų vadybos priemonių aprašymus. |

6. Atsižvelgiant į konkretaus pirkimo objekto specifiką, rekomenduojama pasirinktinai nustatyti tokius kvalifikacijos reikalavimus paslaugų teikėjo personalo kompetencijai įvertinti:

|  |  |  |
| --- | --- | --- |
| **Eil.**  **Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 6.1. | **Projekto vadovas, turi turėti:**  a) tarptautiniu mastu pripažįstamą projektų valdymo kvalifikaciją;  b) ne mažesnę kaip 3 (trejų) metų darbo patirtį projektų valdymo srityje;  c) vadovavimo bent 1 (vieno) informacinės sistemos kūrimo ar modernizavimo projekto techninės priežiūros ir konsultavimo paslaugų teikimo ekspertų grupei patirtį. | a) specialisto gyvenimo aprašymas (CV);  b) informacija apie darbo patirtį (nurodant mėnesių tikslumu, nesumuojant vienu metu vykdomų projektų patirties);  c) kvalifikaciją įrodantys dokumentai, pvz., *PMP, Prince 2, CompTIA Project+* sertifikatas ar lygiavertis dokumentas. |
| 6.2. | **Informacinių sistemų veiklos vertinimo ekspertas, turi turėti:**  a) tarptautiniu mastu pripažįstamą informacinių sistemų veiklos vertinimo kvalifikaciją;  b) ne trumpesnę kaip 3 (trejų) metų darbo patirtį teikiant techninės priežiūros paslaugas;  c) dalyvavimo, vykdant bent 1 (vieną) su informacinių sistemų veiklos vertinimu susijusią paslaugų teikimo sutartį informacinių sistemų veiklos vertinimo eksperto ar lygiavertėse pareigose, patirtį. | a) eksperto gyvenimo aprašymas (CV);  b) informacija apie darbo patirtį (nurodant mėnesių tikslumu, nesumuojant vienu metu vykdomų projektų patirties);  c) kvalifikaciją įrodantys dokumentai, pvz., *CGEIT (Certified in the Governance of Enterprise Information Technology), ITIL (Information Technology Infrastructure Library)* sertifikatas ar lygiavertis dokumentas. |
| 6.3. | **Informacinių sistemų auditorius, turi turėti:**  a) tarptautiniu mastu pripažįstamą informacinių sistemų auditoriaus kvalifikaciją;  b) ne mažesnę kaip 3 (trejų) metų darbo patirtį teikiant techninės priežiūros paslaugas;  c) dalyvavimo, vykdant bent 1 (vieną) su informacinių sistemų auditu susijusią paslaugų teikimo sutartį informacinių sistemų auditoriaus ar lygiavertėse pareigose, patirtį. | a) specialisto gyvenimo aprašymas (CV);  b) informacija apie darbo patirtį (nurodant mėnesių tikslumu, nesumuojant vienu metu vykdomų projektų patirties);  c) kvalifikaciją įrodantys dokumentai, pvz., CISA(*Certified Information Systems Auditor)* sertifikatas ar lygiavertis dokumentas. |
| 6.4. | **Informacinių sistemų programinės įrangos testavimo ekspertas, turi turėti:**  a) tarptautiniu mastu pripažįstamą testavimo kvalifikaciją;  d) ne mažesnę kaip 3 (trejų) metų darbo patirtį teikiant techninės priežiūros paslaugas;  b) dalyvavimo, vykdant bent 1 (vieną) su informacinių sistemų testavimu susijusią paslaugų teikimo sutartį, kurios metu parengė testavimo scenarijus, priėmimo testavimo scenarijus ir vykdė testavimus, patirtį. | a) eksperto gyvenimo aprašymas (CV);  b) informacija apie darbo patirtį (nurodant mėnesių tikslumu, nesumuojant vienu metu vykdomų projektų patirties);  c) kvalifikaciją įrodantys dokumentai, pvz., *ISTQB (International Software Testing Qualifications Board), ISEB (Information Systems Examination Board)* sertifikatas ar lygiavertis dokumentas. |
| 6.5. | **Informacinių sistemų naudotojų sąsajų ergonomikos (angl. *Usability*) vertinimo ekspertas, turi turėti:**  a) tarptautiniu mastu pripažįstamą informacinių sistemų naudotojų sąsajų ergonomikos (angl., *Usability*) vertinimo kvalifikaciją;  b) ne mažesnę kaip 3 (trejų) metų darbo patirtį teikiant techninės priežiūros paslaugas;  c) dalyvavimo, vykdant bent 1 (vieną) su informacinių sistemų ergonomikos vertinimu susijusią paslaugų teikimo sutartį, kurios metu atliko naudotojų sąsajos vertinimą, patirtį. | a) eksperto gyvenimo aprašymas (CV);  b) informacija apie darbo patirtį (nurodant mėnesių tikslumu, nesumuojant vienu metu vykdomų projektų patirties);  c) kvalifikaciją įrodantys dokumentai, pvz., *CUA (Certified Usability Analyst), BCPE (Board of Certification in Professional Ergonomics)* sertifikatas ar lygiavertis dokumentas. |
| 6.6. | [*jeigu projekto metu yra kuriamos el. paslaugos arba įsigyjamos pirkimo techninės specifikacijos ar veiklos modelio parengimo paslaugos*]  **Informacinių sistemų architektūros ekspertas, turi turėti:**  a) tarptautiniu mastu pripažįstamą informacinių sistemų architekto kvalifikaciją;  b) ne mažesnę kaip 3 (trejų) metų darbo patirtį teikiant informacinių sistemų architektūros parengimo paslaugas;  c) dalyvavimo, vykdant bent 1 (vieną) su informacinių sistemų architektūros parengimu susijusią paslaugų teikimo sutartį informacinių sistemų architektūros eksperto ar lygiavertėse pareigose, patirtį. | a) eksperto gyvenimo aprašymas (CV);  b) informacija apie darbo patirtį (nurodant mėnesių tikslumu, nesumuojant vienu metu vykdomų projektų patirties);  c) kvalifikaciją įrodantys dokumentai, pvz., - *TOGAF (The Open Group Architecture Framework), CITA(Certified Information Technology Architect)* sertifikatas ar lygiavertis dokumentas. |
| 6.7. | [*jeigu projekto metu yra kuriamos el. paslaugos arba įsigyjamos pirkimo techninės specifikacijos ar veiklos modelio parengimo paslaugos*]  **Procesų analizės ekspertas, turi turėti:**  a) tarptautiniu mastu pripažįstamą procesų analizės specialisto kvalifikaciją;  b) ne mažesnę kaip 3 (trejų) metų darbo patirtį teikiant procesų analizės paslaugas;  c) dalyvavimo, vykdant bent 1 (vieną) su informacinių sistemų procesų analize susijusią paslaugų teikimo sutartį procesų analizės eksperto ar lygiavertėse pareigose, patirtį. | a) specialisto gyvenimo aprašymas (CV);  b) informacija apie darbo patirtį (nurodant mėnesių tikslumu, nesumuojant vienu metu vykdomų projektų patirties);  c) kvalifikaciją įrodantys dokumentai, pvz., - OCEB (*Object Management Group Certified Expert in Business Process Modelling*), FCBA (*ISEB Foundation Certificate in Business Analysis*) sertifikatas ar lygiavertis dokumentas. |
| 6.8. | [*jeigu įsigyjamos įsilaužimo testavimo paslaugos*]  **Informacinių sistemų saugos ir audito ekspertas, turi turėti:**  d) tarptautiniu mastu pripažįstamą informacinių sistemų saugos auditoriaus kvalifikaciją;  e) ne mažesnę kaip 3 (trejų) metų darbo patirtį teikiant informacijos saugos vertinimo paslaugas;  f) dalyvavimo, vykdant bent 1 (vieną) su informacinių sistemų sauga susijusių paslaugų teikimo sutartį informacinių sistemų saugos ir audito eksperto ar lygiavertėse pareigose, patirtį. | a) eksperto gyvenimo aprašymas (CV);  b) informacija apie darbo patirtį (nurodant mėnesių tikslumu, nesumuojant vienu metu vykdomų projektų patirties);  c) kvalifikaciją įrodantys dokumentai, pvz., - CISM *(Certified Information Security Manager),* CISSP *(Certified Information Systems Security Professional)* sertifikatas ar lygiavertis dokumentas. |
| 6.9. | [*jeigu įsigyjamos įsilaužimo testavimo paslaugos*]  **Informacinių sistemų technologinių pažeidžiamumų patikrinimo ekspertas, turi turėti:**  a) tarptautiniu mastu pripažįstamą technologinių pažeidžiamumų vertinimo kvalifikaciją;  b) ne mažesnę kaip 3 (trejų) metų darbo patirtį teikiant įsilaužimo testavimo paslaugas;  c) dalyvavimo, vykdant bent 1 (vieną) su informacinių sistemų technologinių pažeidžiamumų patikrinimu susijusią sutartį informacinių sistemų technologinių pažeidžiamumų patikrinimo eksperto ar lygiavertėse pareigose, patirtį. | a) eksperto gyvenimo aprašymas (CV);  b) informacija apie darbo patirtį (nurodant mėnesių tikslumu, nesumuojant vienu metu vykdomų projektų patirties);  c) kvalifikaciją įrodantys dokumentai, pvz., *CEH (Certified Ethical Hacker), GPEN (GIAC Penetration Tester)* sertifikatas ar lygiavertis dokumentas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Reikalavimas nustatomas įvertinus numatomos sudaryti pirkimo sutarties trukmę – kuo ilgesnė pirkimo sutarties trukmė, tuo mažesnė nustatoma reikalaujamų pajamų suma, *pavyzdžiui, sudarant trumpalaikę* pirkimo *sutartį nustatomas reikalavimas, jog tiekėjo bendrosios metinės visos veiklos pajamos būtų 1,5 karto didesnės už numatomą atliekamo pirkimo vertę, sudarant ilgalaikę sutartį (pvz., 36 mėnesių trukmės) nustatomas reikalavimas, kad tiekėjo bendrosios metinės visos veiklos pajamos būtų ne mažesnės kaip 0,5 numatomos atliekamo pirkimo vertės.*